**KOPRIVNIČKO-KRIŽEVAČKA ŽUPANIJA, Ulica Antuna Nemčića 5, Koprivnica, OIB: 06872053793, koju zastupa župan Darko Koren, ing.građ. (u daljnjem tekstu: Naručitelj)**

**i**

\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_ (u daljnjem tekstu: Izvoditelj) zaključili su

# UGOVOR O NABAVI RADOVA

# OBNOVE PROSTORA NA ADRESI

**TRG BANA J. JELAČIĆA 15/II**

**Članak 1.**

Predmet ovog Ugovora su radovi obnove prostora na adresi Trg bana J. Jelačića 15/II, i to radovi rušenja i demontaže, soboslikarski radovi, podopolagački radovi, gipskartonski radovi, stolarski radovi, instalacije rasvjete i klime.

Naručitelj ustupa, a Izvoditelj preuzima izvođenje radova iz stavka 1. u svemu prema ponudi oznake \_\_\_\_\_\_\_ od \_\_. srpnja 2021. godine koja čini sastavni dio ovog Ugovora i nalazi se u privitku.

**Članak 2.**

Izvoditelj se obvezuje radove iz članka 1. ovog ugovora izvesti stručno i solidno, sukladno zakonskim odredbama, pravilima struke, tehničkim rješenjima i uputama iz ponudbenog troškovnika.

**Članak 3.**

Ugovorne strane utvrđuju vrijednost radova iz članka 1. ovog Ugovora prema ponudi Izvoditelja u iznosu od

\_\_\_\_\_\_\_\_ kuna

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

pri čemu PDV po stopi od 25% iznosi \_\_\_\_\_\_\_\_\_\_ kuna

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

odnosno sveukupna cijena izvođenja radova iznosi \_\_\_\_\_\_\_\_\_\_\_ kuna

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

U ugovorenoj sveukupnoj cijeni radova uračunati su svi troškovi rada, materijala, rada strojeva, transporta, pristojbe, plaće, režijski troškovi, zakonske obveze i porezi te svi drugi izdaci Izvoditelja koji opterećuju cijenu do potpunog dovršenja predmetnih radova.

Vrijednosti jediničnih cijena stavaka su fiksne i nepromjenjive.

**Članak 4.**

Ukoliko se pojavi potreba za izvođenjem hitnih i nepredviđenih radova odnosno onih čije je poduzimanje nužno da bi se osigurala stabilnost objekta ili spriječio nastanak štete, a izazvani su neočekivanom težom prirodom zemljišta, neočekivanom pojavom vode ili drugim izvanrednim i neočekivanim događajima, Izvoditelj ih može izvesti i bez prethodne suglasnosti Naručitelja, ako zbog njihove hitnosti nije mogao pribaviti tu suglasnost, o čemu je Izvoditelj dužan bez odgađanja izvijestiti Naručitelja. Za takve radove Izvoditelj ima pravo na pravičnu naknadu.

Ukoliko se pojavi potreba za izvođenjem neugovorenih radova koji bi bili neophodni za završetak radova koji su predmet ovog ugovora, Izvoditelj je dužan bez odgode obavijestiti Naručitelja o potrebi njihovog izvođenja, a ugovorne strane su suglasne da će se isti izvoditi samo uz prethodno pismeno odobrenje Naručitelja.

**Članak 5.**

Izvoditelj će za izvedene radove ispostaviti račun temeljem kojeg će se obaviti plaćanje. Račun se ispostavlja nakon uspješno obavljene primopredaje radova a plaćanje će se obaviti u roku od 30 (trideset) dana od dana stvaranja odnosno primitka računa, na IBAN Izvoditelja broj \_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_.

Obračun izvedenih radova je prema stvarno izvedenim količinama.

U slučaju kašnjenja plaćanja Izvoditelj ima pravo obračunati zakonsku zateznu kamatu Naručitelju.

**Članak 6.**

Kao jamstvo za uredno ispunjenje ugovora Izvoditelj kod potpisa ugovora dostavlja zadužnicu na iznos od \_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_\_\_) ili bjanko zadužnicu koja pokriva traženi iznos, što odgovara iznosu od 10% vrijednosti ugovora. Naručitelj će aktivirati (naplatiti) dostavljeno jamstvo u slučaju Izvoditeljeve povrede ugovornih obveza.

Alternativno, ponuditelj može dostaviti novčani polog u navedenom iznosu. U tom slučaju novčani polog se uplaćuje na IBAN Koprivničko-križevačke županije HR2123860021800006000, model HR68, poziv na broj 7390-OIB uplatitelja, svrha: jamstvo za uredno ispunjenje ugovora u postupku nabave radova obnove prostora na adresi Trg bana J. Jelačića 15/II.

**Članak 7.**

Početak izvođenja radova iz članka 1. ovog Ugovora je po sklapanju ugovora, a rok za završetak ugovorenih radova je 30 dana od dana sklapanja ugovora. Ugovor je sklopljen danom potpisa obiju ugovornih strana.

**Članak 8.**

Ukoliko krivnjom Izvoditelja dođe do prekoračenja ugovorenog roka izvođenja radova Naručitelj će od Izvoditelja naplatiti ugovorenu kaznu u visini 2‰ (dva promila) od ukupno ugovorenog iznosa za svaki dan prekoračenja roka s tim da ukupno ugovorena kazna ne može biti veća od 5% (pet posto) od ugovorene vrijednosti radova. Ugovorna kazna za neizvršenje radova koji su predmet ovog ugovora iznosi 5% (pet posto) od ugovorene vrijednosti radova.

Ako Naručitelju zbog kašnjenja Izvoditelja nastane šteta koja premašuje ugovorne kazne, Naručitelj ima pravo zahtijevati razliku do potpune naknade štete.

**Članak 9.**

Interni nadzor nad izvođenjem radova obavljat će Davor Karas, dipl.ing.građ., viši savjetnik za kapitalne projekte u Upravnom odjelu za obrazovanje, kulturu, znanost, sport i nacionalne manjine .

Naručitelj će Izvoditelju osigurati priključke struje i vode na gradilištu.

**Članak 10.**

Pregled i primopredaju izvedenih radova obavljaju predstavnici ugovornih strana, o čemu izrađuju zapisnik te Izvoditelj radova predaje Naručitelju ateste za sve ugrađene materijale.

Ako Naručitelj prilikom pregleda izvedenih radova ustanovi da pojedini radovi nisu izvedeni prema Ugovoru i da postoje nedostaci Izvoditelj je obvezan te nedostatke otkloniti o svom trošku, u roku koji zajednički u zapisniku utvrde ugovorne strane.

Ako Izvoditelj ne otkloni sve utvrđene nedostatke u utvrđenom roku, Naručitelj predmetne radove neće primiti u cjelini te će Izvoditelju odrediti novi rok za otklanjanje nedostataka, a može i nedostatke ukloniti putem drugog izvoditelja na teret Izvoditelja potpisnika ovog Ugovora.

**Članak 11.**

Izvoditelj se obvezuje da će ugovorene radove izvesti u skladu s ponudbenim troškovnikom i pravilima struke, uz uporabu kvalitetnih materijala.

Za izvedene radove Izvoditelj daje jamstvo i to:

* za radove 2 ( dvije ) godine
* za ugrađene materijale primjenjuju se garancije proizvođača materijala, a uredni garancijski listovi predaju se Naručitelju kod preuzimanja radova.

Jamstveni rok počinje teći od dana zapisnički obavljene primopredaje odnosno po otklanjanju svih zapisnički utvrđenih nedostataka kod primopredaje.

**Članak 12.**

Izvoditelj se obvezuje čuvati povjerljivost svih osobnih podataka kojima će imati pristup prilikom izvršenja ovog Ugovora.

Izvoditelj osobne podatke iz stavka 1. ovog članka neće koristiti ni na koji način niti će poduzimati bilo kakve radnje koje bi mogle značiti otkrivanje, promjenu ili gubitak tih osobnih podataka.

Izvoditelj se obvezuje da će povjerljivost osobnih podataka iz stavka 1. ovog članka čuvati i nakon prestanka ovog Ugovora.

Bilo kakvo neovlašteno raspolaganje Izvoditelja osobnim podacima iz stavka 1. ovog članka predstavlja povredu zakonske obveze, pod materijalnom i kaznenom odgovornošću.

Zakonski zastupnik Izvoditelja dužan je o čuvanju povjerljivosti osobnih podataka iz stavka 1. ovog članka izvijestiti sve svoje zaposlene.

**Članak 13.**

Potpisom ovog Ugovora, ugovorne strane utvrđuju da će za sve slučajeve koji ovim Ugovorom nisu predviđeni ili su predviđeni suprotno, primijeniti Zakon o obveznim odnosima.

**Članak 14.**

Sve sporove koji eventualno nastanu u tijeku izvođenja radova ili po dovršetku radova ugovorne strane rješavaju sporazumno. Ako eventualni spor ugovorne strane ne riješe na spomenuti način suglasne su da je nadležan stvarno nadležan sud.

**Članak 15.**

Ovaj Ugovor sastavljen je u 4 (četiri) istovjetna primjerka od kojih svaki primjerak ima snagu originala, po 2 (dva) primjerka za svaku ugovornu stranu.

Ovaj Ugovor stupa na snagu danom potpisa obiju ugovornih strana.

**KLASA: 406-01/21-04/8**

**URBROJ: 2137/1-03/03-21-**

**Koprivnica, \_\_\_\_\_\_\_\_\_\_ 2021.**

 **ZA IZVODITELJA ZA NARUČITELJA**

 **Župan:**

 **Darko Koren, ing.građ.**

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_